CER računari
CER računari su elektronski digitalni računari razvijani, originalno projektovani i konstruisani u Institutu Mihajlo Pupin, Beograd, ranih 1960-tih i 1970-tih godina u SFRJ. Najuspešniji modeli bili su CER-200, CER-22 i CER-12, kao manje serije CER računara uspješno korištene za poslovne i on-line obrade podataka, u više banaka, preduzeća i državnih ustanova. Pojedinačni spec. modeli terenskih vojnih računara (sa sopstvenim izvorima električnog napajanja) CER-11, CER-101 i CER-111 bili su u upotrebi u JNA sve do 1990. god, odnosno do raspada bivše države SFRJ. Model CER-10 je bio naš prvi originalni jugoslavenski digitalni računar, tada medju prvih desetak evropskih digitalnih računara.